Dwayne „ The Rock “ Johnson hefur státað sig af því að vera einskonar „ framhaldsmyndabjargvættur “ , þ.e. verið fenginn í leikarahóp framhaldsmynda til að koma þeim á rétt ról , eins og komið hefur á daginn með framhaldsmyndir eins og Fast and the Furious og Journey to the Center of The Earth . Þá mætti spyrja sig hvort að Michael Bay , sem einmitt leikstýrir The Rock í nýjustu mynd sinni Pain & Gain , hvort hann hafi ekki borið víurnar í „ Klettinn “ fyrir fjórðu Transformers myndina , en aðalhlutverk í Transformers 4 leikur Mark Wahlberg , meðleikari Johnson í Pain & Gain . Nú hefur Johnson tjáð sig um þetta sjálfur og þar kemur á daginn að Bay falaðist eftir kröftum hans fyrir myndina : „ Michal Bay bauð mér með í Transformers , en ég gat það ekki vegna anna við Hercules myndina . Þá bauð hann Wahlberg hlutverkið . #RockTalk @nadydi — Dwayne Johnson ( @ TheRock ) April 26 , 2013